text: [{"text_idx": "#000002", "text": "Occidente ukax kunjams Japon markar un\u0303ja\u0308n ukan nayra jamuqanakapa"}, {"text_idx": "#000004", "text": "Yves Tennevin jupax ma\u0308 usuario ukhamawa Flickr tuqina jupax wali suma jamuqanak apkatawayi uka tuqiru uka jamuqanakax Japo\u0301n markataw ukasti amparamp lurt\u2019atarakiwa siglo XIX ukhatarakiwa, kunawsatix aka markax punkup uraqpachar jist\u2019arka\u0308na."}, {"text_idx": "#000005", "text": "Taqpach jamuqanakaw dominio pu\u0301blico ukamp un\u0303acht'ayata ukatx akax Japo\u0301n markan jamuqanakapawa 1880 marana mayni jamuq apsurin Italia markan yuriri, Adolfo Farsari sutiniwa. Uka jamuqanakax amparamp jamuqt'atatawa, Japon markanx ukax wali apnaqatapuninwa siglo XIX ukana Farsari jupan uka markaruw saratyna."}, {"text_idx": "#000006", "text": "Jamuqapanak un\u0303art\u2019ataparjamax jisnawa, Farsari jupax Japo\u0301n markpach muytanitapawa ukat ukhamarjamarakiw jamuq lurt\u2019awayata\u0308na."}, {"text_idx": "#000008", "text": "Suma un\u0303akipsna ukhax Farsari-n jamuqapanakax amanut luratawa. Akax janiy kunjamakitix ukham kipka lurata\u0308kchispat san\u0303 muni, jan ukasti\u0308 aqnaxa\u0308t jutirinakay yanapt\u2019apchispa, jupanakax kunjams Japo\u0301n marakar un\u0303janipxi ukarjama.\nUkampirus Farsari jupan jamuqanakapax janiw wali qhanaka\u0308nti ukatx kawkhanpins apspacha\u0308na ukax janiw yatiska\u0308nti."}, {"text_idx": "#000009", "text": "Kunjampins Japoneses ukanakax panqaranak munapacha\u0308na jan ukax Farsari jupach jispachan jamuq apsupxam sasa uka san\u0303ax wali ch\u2019amawa."}, {"text_idx": "#000010", "text": "Ukampirus aka jamuqax Yokohama markataspawa. N\u0303akijay kimsa tunk maranak saraqawayki uka pachax Yokohama markax challwa katur marka\u0308nwa."}, {"text_idx": "#000011", "text": "Farsari ukan jamuqapanx kunjamapachans anqax markachirinakan jaka\u0308wipax uka un\u0303japxasma."}, {"text_idx": "#000012", "text": "Aka jaqinakax challwa katurinakjamawa, jupanakasti Farsari-takiw jamuq apsuyasin\u0303atak sayt\u2019asipkaraki, kunjams umar yampunak tuyuntayapxa\u0308na."}, {"text_idx": "#000013", "text": "Farsari-n jamuqapanakax Japo\u0301n markan si\u0301mbolos ukham un\u0303acht\u2019atawa."}, {"text_idx": "#000014", "text": "Farsari-n jamuqapanakax web tuqin apkatatarakiwa. biblioteca de Nagasani ukan jiqhataski uka jamuqanakax kawkhan apsutas ukaw yatisiraki.\nSiti\u0308 jumax juk\u2019amp jamuqanak Japo\u0301n markat un\u0303art\u2019an\u0303 munsta ukhax foto\u0301grafo japone\u0301s T. Enami jupankir un\u0303art\u2019arakisma."}, {"text_idx": "#000019", "text": "Ni\u0301ger markanx uywa uywachirinakax jan jallu puritapatax aynacht\u2019ataw jikxatasipxi"}, {"text_idx": "#000020", "text": "Ucraniano aru thakhipan jan walt\u2019awipa"}]